Presuda Općeg suda od 29. lipnja 2017. – E-Control protiv ACER
(predmet T-63/16)1
(„Energija – Uvjeti za pristup mreži za prekograničnu razmjenu električne energije – Odluke nacionalnih regulatornih tijela o odobrenju metoda dodjele prekograničnog prijenosnog kapaciteta – Usklađenost s Uredbom (EZ) br. 714/2009 – Mišljenje ACER-a – Pojam odluke protiv koje se ACER-u može podnijeti žalba – Članak 19. Uredbe (EZ) br. 713/2009 – Odluke ACER-ova Odbora za žalbe o odbacivanju žalbe kao nedopuštene – Pogreška koja se tiče prava – Obveza obrazlaganja”)
Jezik postupka: engleski
Stranke
Tužitelj: Energie-Control Austria für die Regulierung der Elektrizitäts- und Erdgaswirtschaft (E-Control) (Beč, Austrija) (zastupnik: F. Schuhmacher, odvjetnik)
Tuženik: Agencija za suradnju energetskih regulatora (ACER) (zastupnik: E. Tremmel, agent)
Intervenijent u potporu tužitelju: Republika Austrija (zastupnik: C. Pesendorfer, agent)
Intervenijent u potporu tuženiku: Češka Republika (zastupnici: M. Smolek, T. Müller i J. Vláčil, agenti), Republika Poljska (zastupnik: B. Majczyna, agent) i Polskie Sieci Elektroenergetyczne S.A. (Konstancin-Jeziorna, Poljska) (zastupnici: M. Motylewski i A. Kulińska, a zatim H. Napieła i K. Figurska, odvjetnici)
Predmet
Tužbeni zahtjev na temelju članka 263. UFEU-a kojim se zahtijeva poništenje Odluke A-001-2015 ACER-ova Odbora za žalbe od 16. prosinca 2015. o odbacivanju žalbe protiv mišljenja ACER-a br. 09/2015 od 23. rujna 2015. o usklađenosti odluka nacionalnih regulatornih tijela kojima se odobravaju metode dodjele prekograničnog prijenosnog kapaciteta u regiji središnje i istočne Europe s Uredbom (EZ) br. 714/2009 Europskog parlamenta i Vijeća od 13. srpnja 2009. o uvjetima za pristup mreži za prekograničnu razmjenu električne energije i stavljanju izvan snage Uredbe (EZ) br. 1228/2003 (SL 2009., L 211, str. 15.) (SL, posebno izdanje na hrvatskom jeziku, poglavlje 12., svezak 4., str. 8.), uključujući smjernice o upravljanju i dodjeli raspoloživih prijenosnih kapaciteta interkonekcija između nacionalnih sustava, koje se nalaze u Prilogu I. toj uredbi.
Izreka
Tužba se odbija.
Energie-Control Austria für die Regulierung der Elektrizitäts- und Erdgaswirtschaft (E-Control) će snositi vlastite troškove kao i troškove Agencije za suradnju energetskih regulatora (ACER).
Češka Republika, Republika Poljska, Republika Austrija i Polskie Sieci Elektroenergetyczne S.A. snosit će vlastite troškove.
____________
1 SL C 156, 2. 5. 2016.